Persepsi Mahasiswa UPM Terhadap Peranan Dan Keberkesanan Pusat Pengurusan Wakaf, Zakat Dan Endowmen (WAZAN)
Authors: Othman Normala , Hakim Siti Wan Sita 
Published: June 2024

Abstrak: WAZAN merupakan singkatan kepada Pusat Pengurusan Wakaf, Zakat dan Endowment Universiti Putra Malaysia.  Di bawah WAZAN terdapat Tabung Amanah Zakat UPM yang bertanggungjawab mengutip dan mengagih kutipan zakat serta membangunkan asnaf. Kajian ini bertujuan untuk mengenalpasti peranan dan keberkesanan WAZAN dalam mempastikan kesejahteraan dan kebajikan mahasiswa UPM yang memerlukan bantuan terjamin.   Isu berkaitan pengagihan zakat sering dikaitkan dengan prosedur permohonan yang sukar, masalah kaedah pengagihan dan persoalan kelayakan pemohon. Oleh itu, kertas kerja ini akan meninjau persepsi mahasiswa mengenai prosedur permohonan serta keberkesanan bantuan zakat yang mereka terima. Bagi tujuan tersebut, temubual telah dijalankan ke atas empat orang mahasiswa yang pernah menerima bantuan daripada WAZAN. Pemilihan informan adalah menerusi kaedah persampelan bertujuan (purposive sampling) dan persampelan bola salji (snowball); iaitu informan yang memenuhi ciri tertentu sahaja akan dipilih sebagai informan kajian dan seterusnya diminta mencadangkan informan lain yang mempunyai ciri sesuai.    Kajian ini mendapati bahawa informan yang terlibat adalah mereka yang berasal daripada keluarga yang kurang bernasib baik dan memenuhi ciri golongan yang layak menerima bantuan. Permohonan yang boleh dilakukan secara online didapati memudahkan proses permohonan dilakukan. Bantuan yang diterima digunakan sebaiknya bagi menampung keperluan mereka di kampus seperti keperluan amali, mencetak tugasan, membeli buku serta keperluan harian seperti membeli makanan.  Kesimpulannya, dengan bantuan yang diberikan WAZAN, beban yang ditanggung oleh mahasiswa dapat dikurangkan bagi kesejahteraan dan kualiti hidup dalam meningkatkan lagi kecemerlangan akademik mereka.
 
Abstract: WAZAN stands for Wakqf Management Center, Zakat and Endowment of Universiti Putra Malaysia. Under WAZAN there is a UPM Zakat Trust Fund which is responsible for collecting and distributing zakat collection as well as asnaf development. This study aims to identify the role and effectiveness of WAZAN in ensuring the well-being and welfare of UPM students who need guaranteed assistance. Issues related to the distribution of zakat are often associated with difficult application procedures, problems of distribution methods and questions of applicant's eligibility. Therefore, this paper will examine student perceptions on application procedures and the effectiveness of zakat assistance they receive. For that purpose, interviews were conducted with four students who received zakat assistance from WAZAN.  The selection of informants is through purposive sampling and snowball sampling; that is, only informants who meet certain characteristics will be selected as study informants and then asked to suggest other informants who have suitable characteristics. Study found that all informants were those who came from less fortunate families and fulfilled the characteristics of those who were eligible to receive zakat assistance. Applications that can be made online can be easily simplified. The zakat assistance received was used to accommodate their needs on campus such as practical needs, printing assignments, buying books and daily necessities such as purchasing food. In conclusion, with the zakat assistance provided by WAZAN, the burden borne by the students can be reduced to the wellbeing and quality of life in enhancing their academic excellence.